ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 219.63 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.12 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 18,317
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,326 പേർക്ക്
രോഗമുക്തി നിരക്ക് നിലവിൽ 98.78%
പ്രതിവാര രോഗസ്ഥിരീകരണ നിരക്ക് 1.08%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 219.63 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.12 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415420
രണ്ടാം ഡോസ് 10120708
കരുതൽ ഡോസ് 7075162
മുന്നണിപ്പോരാളികൾ
ഒന്നാം ഡോസ് 18437174
രണ്ടാം ഡോസ് 17720730
കരുതൽ ഡോസ് 13752860
12-14 പ്രായപരിധിയിലുള്ളവർ
ഒന്നാം ഡോസ് 41248027
രണ്ടാം ഡോസ് 32389808
15-18 പ്രായപരിധിയിലുള്ളവർ
ഒന്നാം ഡോസ് 62015432
രണ്ടാം ഡോസ് 53347278
18-44 പ്രായപരിധിയിലുള്ളവർ
ഒന്നാം ഡോസ് 561421927
രണ്ടാം ഡോസ് 516353247
കരുതൽ ഡോസ് 100847368
45-59 പ്രായപരിധിയിലുള്ളവർ
ഒന്നാം ഡോസ് 204049443
രണ്ടാം ഡോസ് 197081531
കരുതൽ ഡോസ് 50816135
60നുമേൽ പ്രായമുള്ളവർ
ഒന്നാം ഡോസ് 127681810
രണ്ടാം ഡോസ് 123223322
കരുതൽ ഡോസ് 48385500
കരുതൽ ഡോസ് 22,08,77,025
ആകെ 2,19,63,82,882
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 17,912 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.78 % ആണ്. കഴിഞ്ഞ 24 മണിക്കൂറിനുള്ളിൽ 1,723 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,41,06,656 ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 1,326 പേർക്കാണ്.
കഴിഞ്ഞ 24 മണിക്കൂറിനുള്ളിൽ 83,167 പരിശോധനകൾ നടത്തി. ആകെ 90.09 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.08 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.59 ശതമാനമാണ്.
(ND
ന്യൂഡൽഹി, ആഗസ്റ്റ് 06, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 51.16 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 20,49,220 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പെടെ 49,19,73,961 ഡോസാണ് മൊത്തം ഉപഭോഗമായി കണക്കാക്കുന്നത് .
2.30 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
തമിഴ്നാട് മുൻ മുഖ്യമന്ത്രി ഡോ. എം.ജി രാമചന്ദ്രൻ്റെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഫിലിം സ്ക്രീൻ മുതൽ പൊളിറ്റിക്കൽ സ്ക്രീൻ വരെ ആളുകളുടെ ഹൃദയത്തിൽ അതുല്യ സ്ഥാനം എംജിആറിന് ഉണ്ടായിരുന്നു എന്ന് അദ്ദേഹം പറഞ്ഞു. ഗുജറാത്തിലെ കേവാഡിയയിലേക്ക് രാജ്യത്തിന്റെ വിവിധ പ്രദേശങ്ങളെ ബന്ധിപ്പിക്കുന്ന എട്ട് ട്രെയിനുകൾ ഫ്ലാഗു ഓഫ് ചെയ്തതു കൂടാതെ ഗുജറാത്തിൽ റെയിൽവേയുമായി ബന്ധപ്പെട്ട നിരവധി പദ്ധതികൾ ഉദ്ഘാടനം ചെയ്തതിന് ശേഷം വീഡിയോ കോൺഫറൻസിംഗിലൂടെ ശേഷം സംസാരിക്കുകയായിരുന്നു പ്രധാനമന്ത്രി.
കേവാഡിയയിൽ നിന്ന് പുറപ്പെടുന്ന ട്രെയിൻ പുരുചി തലൈവർ ഡോ. എം.ജി രാമചന്ദ്രൻ സെൻട്രൽ റെയിൽവേ സ്റ്റേഷനിൽ നിന്നാണ് ഉത്ഭവിക്കുന്നതെന്ന് സൂചിപ്പിച്ച പ്രധാനമന്ത്രി ഭാരതര്തന എം.ജി.ആറിന് ജന്മവാർഷിക ദിനത്തിൽ ശ്രദ്ധാഞ്ജലി അർപ്പിച്ചു. ചലച്ചിത്ര സ്ക്രീനിലും രാഷ്ട്രീയ വേദിയിലും അദ്ദേഹം കൈവരിച്ച നേട്ടങ്ങളെ ശ്രീ മോദി പ്രശംസിച്ചു. എംജിആറിന്റെ രാഷ്ട്രീയ യാത്ര ദരിദ്രർക്കുവേണ്ടി സമർപ്പിക്കപ്പെട്ടതാണെന്നും താഴേക്കെട്ടിലു ള്ളവരുടെ ഉന്നമനത്തിനായി അദ്ദേഹം അശ്രാന്തമായി പ്രവർത്തിച്ചുവെന്നും പ്രധാനമന്ത്രി അഭിപ്രായപ്പെട്ടു.
അദ്ദേഹത്തിന്റെ ആശയങ്ങൾ നിറവേറ്റുന്നതിനായി നാം പ്രവർത്തിക്കുന്നുണ്ടെന്ന് പ്രധാനമന്ത്രി പറഞ്ഞു. എംജിആറിനോടുള്ള ആദരസൂചകമായി അദ്ദേഹത്തിന്റെ കാലശേഷം ചെന്നൈ സെൻട്രൽ റെയിൽവേ സ്റ്റേഷനെ അദ്ദേഹത്തിന്റെ പേരിൽ പുനർനാമകരണം ചെയ്തത് എങ്ങനെയെന്ന് പ്രധാനമന്ത്രി ഓർമിച്ചു.
പ്രധാനമന്ത്രിയുടെ ഓഫീസ്
കാനഡ ഓപ്പൺ 2023 ൽ വിജയിച്ച ലക്ഷ്യ സെന്നിന് പ്രധാനമന്ത്രിയുടെ അഭിനന്ദനം
കാനഡ ഓപ്പൺ 2023 ലെ വിജയത്തിൽ ഇന്ത്യൻ ബാഡ്മിന്റൺ താരം ലക്ഷ്യ സെന്നിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"കാനഡ ഓപ്പൺ 2023 ലെ മികച്ച വിജയത്തിന് പ്രതിഭാധനനായ ലക്ഷ്യസെന്നിന് അഭിനന്ദനങ്ങൾ!
അദ്ദേഹത്തിന്റെ നിശ്ചയദാർഢ്യത്തിൻ്റെയും, ഉറച്ച തീരുമാനത്തിൻ്റെയും തെളിവാണ് അദ്ദേഹത്തിന്റെ വിജയം. അത് നമ്മുടെ രാജ്യത്തെ അഭിമാനത്താൽ നിറയ്ക്കുകയും ചെയ്യുന്നു. അദ്ദേഹത്തിന്റെ വരാനിരിക്കുന്ന വിജയത്തിന് എന്റെ ആശംസകൾ."
Congratulations to the talented @lakshya_sen on his outstanding victory at the Canada Open 2023!
— Narendra Modi  July 10, 2023
His triumph is a testament to his tenacity and determination. It also fills our nation with immense pride. My best wishes to him for his upcoming endeavours. pic.twitter.com/DqCDmNSbhk
ആഭ്യന്തരകാര്യ മന്ത്രാലയം
ലഹരി മരുന്ന് നിയന്ത്രണ സഹകരണം സംബന്ധിച്ച അഞ്ചാമത് ഇന്ത്യ - മ്യാൻമർ ഉഭയകക്ഷി യോഗം വിർച്വലായി നടന്നു
 മ്യാൻമാറിന്റെ കേന്ദ്ര ലഹരി മരുന്ന് ദുരുപയോഗ നിയന്ത്രണ സമിതിയും  തമ്മിൽ 2020 ഡിസംബർ 10 ന് വിർച്വലായി നടന്നു.
ഇന്ത്യൻ പ്രതിനിധി സംഘത്തെ എൻ.സി.ബി.ഡയറക്ടർ ജനറൽ ശ്രീ രാകേഷ് അസ്താനയും, മ്യാൻമർ പ്രതിനിധി സംഘത്തെ ആ രാജ്യത്തിന്റെ കേന്ദ്ര ലഹരി മരുന്ന് ദുരുപയോഗ നിയന്ത്രണ സമിതി ജോയിന്റ് സെക്രട്ടറി ബ്രിഗേഡിയർ ജനറൽ വിൻ നായിംഗുമാണ് നയിച്ചത്.
മ്യാൻമർ അതിർത്തി പങ്കിടുന്ന വടക്ക് കിഴക്കൻ സംസ്ഥാനങ്ങളിൽ വർദ്ധിച്ചു വരുന്ന ലഹരി മരുന്ന് ലഭ്യതയും ഉപയോഗവും ഇന്ത്യയെ ആശങ്കപ്പെടുത്തുന്ന പ്രധാന പ്രശ്നമാണെന്ന് ശ്രീ രാകേഷ് അസ്താന പറഞ്ഞു. ഇന്ത്യ-മ്യാൻമർ അതിർത്തിക്കു പുറമെ, ബംഗാൾ ഉൾക്കടൽ വഴി സമുദ്രമാർഗ്ഗത്തിലൂടെയുള്ള ലഹരി മരുന്ന് കടത്ത് ഇരു രാജ്യങ്ങൾക്കും മുമ്പിൽ ഒരു പുതിയ വെല്ലുവിളിയാണ് ഉയർത്തുന്നത്.
സമയബന്ധിതമായി വിവരങ്ങൾ കൈമാറുന്നത് സംബന്ധിച്ച് ഇരു രാജ്യങ്ങളും യോജിപ്പിലെത്തുകയും ലഹരി മരുന്ന് കടത്ത് തടയുന്നതുമായി ബന്ധപ്പെട്ട് നിലവിലുള്ള സഹകരണം ശക്തിപ്പെടുത്തുന്നതിനായി അതിർത്തിയിലെ ഉദ്യോഗസ്ഥർ / ഫീൽഡ് ലെവൽ ഓഫീസർമാർ എന്നിവരും ഫ്രണ്ട് ലൈൻ ഓഫീസർമാരും പങ്കെടുക്കുന്ന യോഗങ്ങൾ പതിവായി നടത്താൻ തീരുമാനിക്കുകയും ചെയ്തു.
മന്ത്രിസഭ
ഡല്ഹി മെട്രോ നാലാം ഘട്ടത്തിന് മന്ത്രിസഭയുടെ അംഗീകാരം
മൂന്ന് മുന്ഗണനാ ഇടനാഴികള് ഉള്പ്പെടുന്ന ഡല്ഹി മെട്രോ നാലാംഘട്ടത്തിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. ഈ മൂന്ന് ഇടനാഴികളുടേയും മൊത്തം നീളം 61.679 കിലോമീറ്ററാണ്.ഇതില് 22.359 കിലോമീറ്റര് ഭൂമിക്കടിയിലൂടെയും 39.320 കിലോമീറ്റര് ഉയര്ന്ന നിലയിലുള്ളവയുമായിരിക്കും നിര്മ്മിക്കുക. ഈ ഇടനാഴികളിലെ മൊത്തം 46 സ്റ്റേഷനുകളില് 17 എണ്ണം ഭൂഗര്ഭ സ്റ്റേഷനുകളും, ബാക്കിയുള്ള 29 എണ്ണം ഭൂമിക്ക് മുകളിലും ആയിരിക്കും.
മൂന്ന് മെട്രോ ഇടനാഴികളിലേയും മൊത്തം നിര്മ്മാണ ചെലവ് 24,948.65 കോടി രൂപയാണ്. കേന്ദ്രഗവണ്മെന്റും ഡല്ഹി ഗവണ്മെന്റും തമ്മില് നിലവിലുള്ള 50:50 പ്രത്യേകോദ്ദേശ്യ സംവിധാനം വഴിയായിരിക്കും പദ്ധതി നടപ്പാക്കുക.
ബന്ധിപ്പിക്കല് :
1. ഏയ്റോസിറ്റി മുതല് തുഗ്ലക്കാബാദ് വരെ - 15 സ്റ്റേഷനുകള് (ഏയ്റോസിറ്റി, മഹീപാല്പൂര്, വസന്ത്കുഞ്ച് സെക്ടര് ഡി, മസൂദ്പൂര്, കിഷന്ഗഢ്, മെഹ്റോയി, ലാഡോ സരായി, സാകേത്, സാകേത് ജി ബ്ലോക്ക്, അംബേദ്കര് നഗര്, ഖാന്പൂര്, തിഗ്രി, ആനന്ദമയി മാര്ഗ് ജംഗ്ഷന്, തുഗ്ലക്കാബാദ് റെയില്വേ കോളനി.
2. ആര്.കെ. പുരം മുതല് ജനക്പുരി വെസ്റ്റ് വരെ - 25 സ്റ്റേഷനുകള് 
3. മൗജ്പൂര് -മുകുന്ദ് പൂര് - 6 സ്റ്റേഷനുകള് 
ഈ മൂന്ന് ഇടനാഴികളിലും കൂടി 22.359 കിലോമീറ്റര് ഭൂഗര്ഭ പാതയും 39.320 കിലോമീറ്റര് ഉയര്ന്ന നിലയിലുള്ള പാതയുമായിരിക്കും.
ND MRD- 195
(
പ്രത്യേക സേവനങ്ങളും ഫീച്ചറുകളും
കേരളത്തിലെ കേന്ദ്ര ഗവൺമെന്റ് ഓഫീസുകളുടെ 2022 -ലെ അവധി ദിനങ്ങള്
കേരളത്തിലെ കേന്ദ്ര ഗവണ്മെന്റ് ഓഫീസുകളുടെ 2022 -ലെ അവധിദിനങ്ങളുടെ പട്ടിക പ്രസിദ്ധീകരിച്ചു. 2022 -ല് 17 അവധി ദിനങ്ങളും 41 നിയന്ത്രിത അവധി ദിനങ്ങളുമാണുള്ളത്.
അവധി ദിനങ്ങള് :
ജനുവരി 26 : റിപ്പബ്ലിക് ദിനം
മാർച്ച് 1 : മഹാശിവരാത്രി,
ഏപ്രില് 14 : മഹാവീരജയന്തി, ഏപ്രില് 15: ദുഃഖവെള്ളി,
മേയ് 2 : ഈദുല് ഫിത്വര് , മേയ് 16: ബുദ്ധപൂര്ണിമ,
ജുലായ് 9 : ഈദുല്സുഹ 
ഓഗസ്റ്റ് 8 : മുഹറം, ഓഗസ്റ്റ് 15: സ്വാതന്ത്ര്യദിനം, , ഓഗസ്റ്റ് 19 : ജന്മാഷ്ടമി
സെപ്തംബര് 8: തിരുവോണം
ഒക്ടോബര് 2: ഗാന്ധിജയന്തി, ഒക്ടോബര് 5 : വിജയ ദശമി, ഒക്ടോബര് 8 :മിലാദി ഷെരീഫ് , ഒക്ടോബര് 24 : ദീപാവലി
നവംബര് 08 : ഗുരുനാനാക്ക്ജയന്തി
ഡിസംബര് 25: ക്രിസ്തുമസ്.
ഇതില് മെയ് 2 : ഈദുല് ഫിത്വര്, ജുലായ് 9 : ഈദുല്സുഹ , ഓഗസ്റ്റ് 8 : മുഹറം, ഒക്ടോബര് 8 : മിലാദിഷെരീഫ്  എന്നിവയ്ക്ക് ചാന്ദ്രപ്പിറവി ദര്ശിക്കുന്നതിനനുസരിച്ച് മാറ്റം വരാം. സംസ്ഥാന ഗവണ്മെന്റ് ഈ ദിവസങ്ങള്ക്ക് പകരം ഏതെങ്കിലും ദിവസം അവധി പ്രഖ്യാപിക്കുകയാണെങ്കില് അന്ന് തന്നെയായിരിക്കും കേന്ദ്ര ഗവണ്മെന്റ് ഓഫീസുകള്ക്കും അവധി.
41 നിയന്ത്രിത അവധി ദിനങ്ങളില് രണ്ടെണ്ണമാണ് കേന്ദ്ര ഗവണ്മെന്റ് ജീവനക്കാര്ക്ക് ലഭ്യമാകുക. ഇതിന് തിരഞ്ഞെടുക്കാവുന്നതില് മാര്ച്ച് 12: അയ്യാ വൈകുണ്ഠസ്വാമി ജയന്തി, ജുലൈ 28 : കര്ക്കടക വാവ്, സെപ്തംബര് 7 : ഒന്നാം ഓണം, സെപ്തംബര് 9 : മൂന്നാംഓണം ,സെപ്തംബര് 10 - ശ്രീനാരായണ ഗുരു ജയന്തി, സെപ്തംബര് 21 : ശ്രീനാരായണ ഗുരു സമാധി ദിനം, ഒക്ടോബര് 4: മഹാനവമി എന്നീ കേരളത്തിലെ വിശേഷ ദിവസങ്ങളും ഉള്പ്പെടുന്നു.
കേന്ദ്ര ജീവനക്കാര്ക്കായുള്ള ക്ഷേമ ഏകോപന സമിതിയുടെ തിരുവനന്തപുരത്ത് ചേര്ന്ന യോഗത്തിലാണ് കേരളത്തിലെ കേന്ദ്ര ഗവണ്മെന്റ് ഓഫീസുകളുടെ 2022 -ലെ അവധിദിനങ്ങളെ സംബന്ധിച്ച് ഈ തീരുമാനം കൈക്കൊണ്ടത്.
(Visitor Counter : 94
പഞ്ചായത്തീരാജ് മന്ത്രാലയം
2020 ഏപ്രില് 24നു പ്രധാനമന്ത്രി രാജ്യത്തെ എല്ലാ ഗ്രാമ പഞ്ചായത്തുകളുമായും ആശയവിനിമയം നടത്തും
ദേശീയ പഞ്ചായത്തീരാജ് ദിനാഘോഷത്തില് വിഡിയോ കോണ്ഫറന്സിങ് വഴി പങ്കെടുക്കും
2020 ഏപ്രില് 24നു വെള്ളിയാഴ്ച രാജ്യത്താകമാനമുള്ള ഗ്രാമപഞ്ചായത്തുകളെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്യും. ദേശീയ പഞ്ചായത്തീരാജ് ദിനമാണ് അന്ന്.
രാജ്യം ലോക്ഡൗണിനെ തുടര്ന്നു സാമൂഹിക അകലം പാലിക്കുകയാണെന്നതിനാല് വിഡിയോ കോണ്ഫറന്സിങ് വഴിയായിരിക്കും പ്രധാനമന്ത്രി സംവദിക്കുന്നത്.ചടങ്ങില് ഇ-ഗ്രാമ സ്വരാജ് പോര്ട്ടലും മൊബൈല് ആപ്പും അദ്ദേഹം പ്രകാശിപ്പിക്കും.
പഞ്ചായത്തീരാജ് മന്ത്രാലയത്തിന്റെ പുതിയ പദ്ധതിയാണ് യൂനിഫൈഡ് പോര്ട്ടല്. ഗ്രാമപഞ്ചായത്ത് വികസന പദ്ധതി  തയ്യാറാക്കുന്നതിനു ഗ്രാമപഞ്ചായത്തുകളെ സഹായിക്കുന്ന പൊതു ഇന്റര്ഫേസാണിത്.
സ്വമിത്ര പദ്ധതിയുടെ ഉദ്ഘാടനവും പ്രധാനമന്തി ഇതോടൊപ്പം നിര്വഹിക്കും. ഗ്രാമീണ ഇന്ത്യയിലെ സ്വത്തു മൂല്യനിര്ണയം നടത്തുന്നതിനുള്ള സമഗ്രമായ വഴിയൊരുക്കുന്നതാണു പദ്ധതി. പഞ്ചായത്തീരാജ് മന്ത്രാലയം, സംസ്ഥാന പഞ്ചായത്തീരാജ് വകുപ്പ്, സംസ്ഥാന റവന്യൂ വകുപ്പ്, സര്വേ ഓഫ് ഇന്ത്യ എന്നിവയുടെ യോജിച്ചുള്ള പ്രവര്ത്തനത്തിലൂടെ ഡ്രോണ് സാങ്കേതിക വിദ്യ ഉപയോഗപ്പെടുത്തി ഏറ്റവും നൂതനമായ സര്വേയിങ് സംവിധാനത്തില് ഗ്രാമപ്രദേശങ്ങളിലെ ആള്ത്താമസമില്ലാത്ത പ്രദേശങ്ങള് കണ്ടെത്തും.
പശ്ചാത്തലം:
1. 1993 ഏപ്രില് 24 താഴെത്തട്ടിലേക്ക് അധികാര വികേന്ദ്രീകരണം നടന്ന ചരിത്രപരമായ ദിനമാണ്. ഭരണഘടനയുടെ 73ാം ഭേദഗതിയായി അന്നു പാസ്സാക്കപ്പെട്ട പഞ്ചായത്തീരാജ് അതേദിവസം പ്രാബല്യത്തില് വരികയും ചെയ്തു. പ്രസ്തുത ദിനമാണ് പഞ്ചായത്തീരാജ് മന്ത്രാലയം ദേശീയ പഞ്ചായത്തീരാജ് ദിനമായി ആഘോഷിച്ചുവരുന്നത്.
2. പൊതുവേ ഈ ദിനാഘോഷം ഡെല്ഹിക്കു പുറത്തുള്ള ഒരു സ്ഥലത്തു വലിയ ആഘോഷത്തോടെയാണു സംഘടിപ്പിക്കപ്പെടാറ്. പലപ്പോഴും ബഹുമാനപ്പെട്ട പ്രധാനമന്ത്രി സംബന്ധിച്ചിട്ടുമുണ്ട്. ഈ വര്ഷം ഉത്തര്പ്രദേശിലെ ഝാന്സിയില് പരിപാടി നടത്താനായിരുന്നു ഉദ്ദേശ്യം. ചടങ്ങ് ഉദ്ഘാടനം ചെയ്തുകൊണ്ട് രാജ്യത്തെ എല്ലാ ഗ്രാമസഭകളെയും പഞ്ചായത്തീരാജ് സ്ഥാപനങ്ങളെയും അഭിസംബോധന ചെയ്യാമെന്നു പ്രധാനമന്ത്രി സമ്മതിച്ചതുമാണ്. എന്നാല്, കോവിഡ്- 19 മഹാവ്യാധിയുടെ പശ്ചാത്തലത്തില് ദേശീയ പഞ്ചായത്തീരാജ് ദിനം ഡിജിറ്റലായി ആഘോഷിക്കാന് തീരുമാനിക്കുകയാണ് ഉണ്ടായത്.
3. സേവനവും പൊതുമുതലും മെച്ചപ്പെടുത്തുന്നതിനായി നല്ല പ്രവര്ത്തനം കാഴ്ചവെക്കുന്ന പഞ്ചായത്തുകള്ക്ക് അംഗീകാരം നല്കുന്നതിനായി മുന് വര്ഷങ്ങളില് പഞ്ചായത്തീരാജ് മന്ത്രാലയം മികച്ച പഞ്ചായത്തുകള്ക്കും സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും അവാര്ഡ് നല്കിയിരുന്നു. ദീനദയാല് ഉപാധ്യായ പഞ്ചായത്ത് സശക്തികരണ് പുരസ്കാര്, നാനാജി ദേശ്മുഖ് രാഷ്ട്രീയ ഗൗരവ് ഗ്രാമസഭ പുരസ്കാര്, ചൈല്ഡ്-ഫ്രന്ഡ്ലി ഗ്രാമപഞ്ചായത്ത് അവാര്ഡ്, ഗ്രാമപഞ്ചായത്ത് ഡെവലപ്മെന്റ് പ്ളാന് അവാര്ഡ്, സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കുമുള്ള ഇ-പഞ്ചായത്ത് പുരസ്കാരം എന്നിവയാണ് അവാര്ഡുകള്. ഈ വര്ഷം ലോക്ഡൗണായതിനാല് നാനാജി ദേശ്മുഖ് രാഷ്ട്രീയ ഗൗരവ് ഗ്രാമസഭ പുരസ്കാര്, ചൈല്ഡ്-ഫ്രന്ഡ്ലി ഗ്രാമപഞ്ചായത്ത് അവാര്ഡ്, ഗ്രാമപഞ്ചായത്ത് ഡെവലപ്മെന്റ് പ്ളാന് അവാര്ഡ് എന്നിവ മാത്രമേ നിശ്ചയിക്കാനായുള്ളൂ. ഈ അവാര്ഡുകള് അര്ഹമായ സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കൈമാറും. കോവിഡ്- 19 മഹാവ്യാധി നിമിത്തം തീരുമാനിക്കാന് വൈകിയ മറ്റു രണ്ട് അവാര്ഡുകളും പിന്നീട് നിശ്ചയിച്ചു സംസ്ഥാനങ്ങളെ അറിയിക്കും.
4. എന്.പി.ആര്.ഡി. പദ്ധതി ഡിഡി-ന്യൂസ് ടെലികാസ്റ്റും വെബ്കാസ്റ്റും ചെയ്യും. പഞ്ചായത്തീരാജ് വകുപ്പ് ഉദ്യോഗസ്ഥരും സംസ്ഥാന, ജില്ലാ, ബ്ലോക്ക് പഞ്ചായത്തുകളിലെ ബന്ധപ്പെട്ടവരും ലോക്ഡൗണ് വ്യവസ്ഥകള് ലംഘിക്കാതെയും സാമൂഹിക അകലം പാലിച്ചും വീക്ഷിക്കും.
പ്രത്യേക സേവനങ്ങളും ഫീച്ചറുകളും
കേന്ദ്ര കിഴങ്ങുവിള ഗവേഷണ സ്ഥാപനത്തിൽ ദ്വിദിന ദേശീയ സിമ്പോസിയം
തിരുവനന്തപുരത്തെ കേന്ദ്ര കിഴങ്ങുവിള ഗവേഷണ സ്ഥാപനം  ഇന്ത്യൻ ഫൈറ്റോപത്തോളജിക്കൽ സൊസൈറ്റിയുമായി  സഹകരിച്ച് 2023 സെപ്റ്റംബർ 11-12 തീയതികളിൽ സി.ടി.സി.ആർ.ഐ.- യിൽ വച്ചു 'പ്ലാന്റ് ഹെൽത്ത് മാനേജ്മെന്റ്: കറന്റ് ട്രെൻഡ്സ് ആൻഡ് നോവൽ മിറ്റിഗേഷൻ സ്ട്രാറ്റജീസ് ' എന്ന വിഷയത്തിൽ ദ്വിദിന ദേശീയ സിമ്പോസിയം സംഘടിപ്പിക്കുന്നു. കേരള സർവകലാശാല വൈസ് ചാൻസലർ ഡോ.മോഹനൻ കുന്നുമ്മൽ പരിപാടി ഉദ്ഘാടനം ചെയ്യും. ഐസിഎആർ-സിടിസിആർഐ ഡയറക്ടർ ഡോ.ജി.ബൈജു അധ്യക്ഷത വഹിക്കും.ഏകദേശം 200-ഓളം പ്രതിനിധികൾ പങ്കെടുക്കുമെന്ന് പ്രതീക്ഷിക്കുന്ന ഈ സിമ്പോസിയത്തിൽ വിളകളിലെ സൂക്ഷ്മ തലത്തിലും, പാരിസ്ഥിതികവുമായ ഇടപെടലുകൾ മുതൽ രോഗ- പകർച്ചവ്യാധികൾ വരെയുള്ള വൈവിധ്യമാർന്ന സസ്യ ആരോഗ്യ സംരക്ഷണ പ്രശ്നങ്ങളെക്കുറിച്ചുള്ള ഗവേഷണ കണ്ടെത്തലുകൾ കൈമാറാൻ ലക്ഷ്യമിടുന്നു. ഈ പരിപാടിയിൽ ഗവേഷകരുടെയും വിദ്യാർത്ഥികളുടെയും ലീഡ് ടോക്കുകൾ, പ്രബന്ധ അവതരണങ്ങൾ, പോസ്റ്റർ സെഷനുകൾ എന്നിവ ഉണ്ടായിരിക്കും. ഇത് സസ്യാരോഗ്യ ഗവേഷണത്തിന്റെ പുരോഗതിക്കും നൂതന ലഘൂകരണ തന്ത്രങ്ങളുടെ ചർച്ചയ്ക്കും ഒരു സുപ്രധാന വേദിയാക്കുന്നു.
ഡോ. ബികാഷ് മണ്ഡൽ , ഡോ. എസ്. കെ. ചക്രബർത്തി , ശ്രീ. എസ്.പ്രേംകുമാർ  തുടങ്ങിയവർ പങ്കെടുക്കും. ഇന്ത്യൻ ഫൈറ്റോപത്തോളജിക്കൽ സൊസൈറ്റി  പ്രസിഡന്റും ഐസിഎആർ സിടിസിആർഐയിലെ വിള സംരക്ഷണ വിഭാഗം മേധാവിയുമായ ഡോ. ടി. മകേഷ് കുമാറാണ് പരിപാടിയുടെ ഓർഗനൈസിംഗ് സെക്രട്ടറി.
NS
(Visitor Counter : 71
പ്രധാനമന്ത്രിയുടെ ഓഫീസ്
നാഗ്പൂരിലെ ആശുപത്രി തീപിടുത്തത്തിലെ ജീവഹാനിയിൽ പ്രധാനമന്ത്രി അനുശോചിച്ചു
നാഗ്പൂരിലെ ആശുപത്രിയിൽ ഉണ്ടായ തീപിടുത്തത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു : നാഗ്പൂരിലെ ആശുപത്രി തീപിടുത്തത്തിൽ ദുഖിതനാണ്. ജീവൻ നഷ്ടപ്പെട്ടവരുടെ കുടുംബങ്ങളോടൊപ്പമാണ് എന്റെ ചിന്തകൾ. പരിക്കേറ്റവർ വേഗത്തിൽ സുഖം പ്രാപിക്കണമെന്ന് പ്രാർത്ഥിക്കുന്നു.
പ്രത്യേക സേവനങ്ങളും ഫീച്ചറുകളും
ആർ എൻ ഐ ഇ-സ്റ്റേറ്റ്മെന്റ്: അവസാന തീയതി നീട്ടി
തിരുവനന്തപുരം 31 മെയ് 2023
രജിസ്ട്രാർ ഓഫ് ന്യൂസ്പേപ്പർസ് ഓഫ് ഇന്ത്യ 1867-ലെ പി ആർ ബി നിയമപ്രകാരം പ്രസാധകർ ഫയൽ ചെയ്യേണ്ട 2022-23 ലെ വാർഷിക ഇ-സ്റ്റേറ്റ്മെന്റ് സമർപ്പിക്കുന്നതിനുള്ള അവസാന തീയതി നീട്ടി. ജൂൺ 30 വരെ ഇ-ഫയലിങ്ങിനുള്ള സൗകര്യമുണ്ടായിരിക്കും. കൂടുതൽ വിവരങ്ങൾക്ക് 01124369981/ 01124363241 എന്ന നമ്പറുകളിലേക്ക് പ്രവൃത്തി ദിവസങ്ങളിൽ രാവിലെ 10 മണിക്കും വൈകിട്ട് 5 മണിക്കും ഇടയിൽ സന്ദേശങ്ങൾ വാട്സാപ് ചെയ്യാം. അല്ലെങ്കിൽ helpdesk.rni[at]gov[dot]in/ annualstatement.rni[at]gmail[dot]com എന്നിവയിലേക്ക് ഇ-മെയിൽ അയയ്ക്കാവുന്നതാണ്.
NS
(Visitor Counter : 10
ഐ.ഡി.ബി.ഐ. ബാങ്കില് കേന്ദ്ര ഗവണ്മെന്റിന്റെ ഓഹരിവിഹിതം 50 ശതമാനത്തില് താഴെയാക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. പ്രിഫറന്ഷ്യല് അലോട്മെന്റ് വഴിയോ ഓഹരിയുടെ ഓപ്പണ് ഓഫര് വഴിയോ നിയന്ത്രണാധികാരം നേടാന് സാധിക്കുംവിധം ഓഹരി കൈക്കലാക്കി ബാങ്കിന്റെ പ്രമോട്ടറായി മാറുന്നതിന് ലൈഫ് ഇന്ഷുറന്സ് കോര്പറേഷന് ഓഫ് ഇന്ത്യക്ക് അനുമതി നല്കുകയും ബാങ്കില് ഗവണ്മെന്റിനുള്ള നിയന്ത്രണാധികാരം ഒഴിവാക്കുന്നതിന് അംഗീകാരം നല്കുകയും ചെയ്തു.
ഫലം:
1. ഏറ്റെടുക്കല് ഉപഭോക്താക്കള്ക്കും എല്.ഐസിക്കും ബാങ്കിനും വളരെയധികം ഗുണകരമായിത്തീരും.
2. ഇരു സ്ഥാപനങ്ങള്ക്കും സാമ്പത്തിക നേട്ടം മുതല് പ്രവര്ത്തനച്ചെലവും ഉപഭോക്താക്കളെ കണ്ടെത്തുന്നതിനുമുള്ള ചെലവും കുറയല്, പ്രവര്ത്തനക്ഷമതയും വഴക്കവും വര്ധിക്കല്, ഉല്പന്നങ്ങളും സേവനങ്ങളും വില്പന നടത്താനുള്ള കൂടിയ അവസരം ലഭിക്കല് എന്നിവ ഉള്പ്പെടെ ഗുണങ്ങള് ഏറെയാണ്.
3. എല്.ഐ.സിയെയും ബാങ്കിനെയും ഒപ്പം അവയുടെ, ഹൗസിങ് ഫിനാന്സ്, മ്യൂച്വല് ഫണ്ടുകള് എന്നിവ കൈകാര്യംചെയ്യുന്ന അനുബന്ധസ്ഥാപനങ്ങളെയും സാമ്പത്തികമായ കരുത്താര്ജിക്കാന് സഹായിക്കും.
4. അതിലുപരി, ബാങ്കിങ് സേവനം വീട്ടുപടിക്കലെത്തിക്കാന് ബാങ്കിന് 11 ലക്ഷം എല്.ഐ.സി. ഏജന്റുമാരെ ഉപയോഗപ്പെടുത്താന് സാധിക്കും. ഇതുവഴി ഉപഭോക്തൃസേവനം മെച്ചപ്പെടുത്താനും സാമ്പത്തിക ഉള്ച്ചേര്ക്കല് മെച്ചപ്പെടുത്താനും സാധിക്കും.
5. ചെലവു കുറഞ്ഞ നിക്ഷേപങ്ങളും പേമെന്റ് സേവനങ്ങളില്നിന്നുള്ള ഫീ വരുമാനവും ഏറ്റെടുക്കുകവഴി ചെലവു കുറഞ്ഞ ഫണ്ട് നേടിയെടുക്കുന്നതിനു ബാങ്കിനു സഹായകമാകും.
6. ബാങ്കിന്റെ 1,916 ബ്രാഞ്ചുകളുള്ള ശൃംഖലയിലൂടെ എല്.ഐ.സിക്ക് ബാങ്കഷ്വറന്സ്  സൗകര്യം ലഭിക്കുകയും ബാങ്കിന്റെ പണം കൈകാര്യം ചെയ്യുന്ന സേവനങ്ങളിലേക്കു പ്രവേശനം ലഭിക്കുകയും ചെയ്യും.
7. ഇതിലുപരി, സാമ്പത്തിക മേഖലയുടെ എല്ലാ വിഭാഗങ്ങളിലും സാന്നിധ്യമുറപ്പിക്കുക എന്ന എല്.ഐ.സിയുടെ ലക്ഷ്യത്തിലേക്ക് എത്തിച്ചേരാന് സഹായകമാകും.
എല്ലാ സേവനങ്ങളും ഒരേ മേല്ക്കൂരയ്ക്കു കീഴില് ലഭിക്കുമെന്നത് ഉപഭോക്താക്കള്ക്കു ഗുണകരമാണ്. ഇന്ഷുറന്സ് പരിരക്ഷ വര്ധിപ്പിക്കാന് സാധിക്കുമെന്ന നേട്ടം എല്.ഐ.സിക്കും ഉണ്ട്.
പശ്ചാത്തലം:
ഐ.ഡി.ബി.ഐ. ബാങ്കിന്റെ പരിഷ്കരണം ആരംഭിച്ചുകഴിഞ്ഞുവെന്നും ആ പ്രവര്ത്തനം മുന്നോട്ടുകൊണ്ടുപോകുമെന്നും ആവശ്യമെങ്കില് ഗവണ്മെന്റിന്റെ വിഹിതം 50 ശതമാനത്തില്നിന്നു കുറച്ചുകൊണ്ടുവരുമെന്നും 2016ല് ധനകാര്യമന്ത്രി ബജറ്റ് പ്രസംഗത്തില് വ്യക്തമാക്കിയിരുന്നു. ഈ പ്രഖ്യാപനത്തിന്റെ ചുവടുപിടിച്ച് ഐ.ഡി.ബി.ഐ. ബാങ്കിന്റെ ഓഹരികള് വാങ്ങുന്നതിന് ഇന്ഷുറന്സ് റെഗുലേറ്ററി ആന്ഡ് ഡെവലപ്മെന്റ് അതോറിറ്റി ഓഫ് ഇന്ത്യയുടെ അനുമതി എല്.ഐസി. തേടിയിരുന്നു. ഐ.ആര്.ഡി.എ.ഐയുടെ അനുമതി ലഭിച്ചതോടെ ഐ.ഡി.ബി.ഐ. ബാങ്കിന്റെ നിയന്ത്രണധികാരം ലഭിക്കുംവിധം 51 ശതമാനം ഓഹരികള് വാങ്ങാന് എല്.ഐ.സി. താല്പര്യം പ്രകടിപ്പിച്ചു. ഇതു ബാങ്കിന്റെ ബോര്ഡ് പരിഗണിക്കുകയും ഇത്രത്തോളം ഓഹരികള് എല്.ഐ.സി. ഏറ്റെടുക്കുന്ന പക്ഷം ഗവണ്മെന്റിന്റെ ഓഹരിവിഹിതം 51 ശതമാനത്തിനു താഴെയാകുമെന്ന സാഹചര്യത്തില് ഗവണ്മെന്റിന്റെ അനുമതി തേടുകയും ചെയ്തിരുന്നു.
രാജ്യരക്ഷാ മന്ത്രാലയം
സ്വർണീം വിജയ് വർഷ് ആഘോഷങ്ങൾ ഇന്ദിര പോയിന്റിൽ
ന്യൂഡൽഹി, ആഗസ്റ്റ് 23, 2021
സ്വർണിം വിജയ വർഷ് വിജയജ്വാല നിക്കോബാർ ദ്വീപുകളിലേക്കുള്ള യാത്രയുടെ ഭാഗമായി 2021 ഓഗസ്റ്റ് 22 ന് രാജ്യത്തിന്റെ തെക്കേ അറ്റത്തുള്ള ഇന്ദിര പോയിന്റിലേക്ക് കൊണ്ടുപോയി. സന്ദർശനത്തിന്റെ ഭാഗമായി ആൻഡമാൻ നിക്കോബാർ കമാൻഡിൽ നിന്നുള്ള സായുധ സേനാംഗങ്ങൾ ദേശീയ പതാക ഉയർത്തി. കൂടാതെ, ഈ സുപ്രധാന സന്ദർഭം അടയാളപ്പെടുത്താൻ സ്ഥലത്തുനിന്ന് മണ്ണ് ശേഖരിച്ചു.
വന്കരയിലേക്കുള്ള യാത്രക്ക് മുൻപായി ഉചിതമായ ഒരു വിടവാങ്ങൽ ചടങ്ങിനായി വിജയ ജ്വാല ഇപ്പോൾ പോർട്ട് ബ്ലെയറിലേക്കുള്ള യാത്ര ആരംഭിച്ചു. ആൻഡമാൻ നിക്കോബാർ ദ്വീപുകളുടെ മുഴുവൻ ശൃംഖലകളിലേക്കും വടക്കോട്ടും തെക്കോട്ടുമുള്ള വിജയ ജ്വാലയുടെ യാത്ര സ്വർണിം വിജയ് വർഷിന്റെ ചേതനയെ സ്മരിക്കുന്നു. 1971ലെ യുദ്ധത്തിൽ ഇന്ത്യ നേടിയ വിജയത്തിന്റെ ആഘോഷമായാണ് 2021 സ്വർണിം വിജയ് വർഷമായി ആചരിക്കുന്നത്.
RRTN/SKY
(Visitor Counter : 134
വാണിജ്യ വ്യവസായ മന്ത്രാലയം
സപ്ലൈ ചെയിൻ റെസിലിയൻസ് ഇനിഷേറ്റിവ്  ന്റെ പ്രഖ്യാപനവുമായി ബന്ധപ്പെട്ട് ഓസ്ട്രേലിയൻ-ഇന്ത്യൻ-ജാപ്പനീസ് വ്യാപാര മന്ത്രിമാർ പുറപ്പെടുവിക്കുന്ന സംയുക്ത പ്രസ്താവന
ന്യൂഡൽഹി, ഏപ്രിൽ 27, 2021
സാധനസാമഗ്രികളുടെ തടസ്സമില്ലാത്ത വിതരണം ഉറപ്പാക്കുന്നത് ലക്ഷ്യമിട്ടുള്ള സപ്ലൈ ചെയിൻ റെസിലിയൻസ് ഇനിഷേറ്റിവ്  നു ഇന്ത്യൻ - ജാപ്പനീസ് - ഓസ്ട്രേലിയൻ വ്യാപാര മന്ത്രിമാർ സംയുക്തമായി തുടക്കമിട്ടു.
ഓസ്ട്രേലിയൻ വ്യാപാര, വിനോദസഞ്ചാര, നിക്ഷേപക മന്ത്രി ശ്രീ ഡാൻ ടെഹാൻ, ഇന്ത്യൻ വാണിജ്യ വ്യവസായ മന്ത്രി ശ്രീ പിയൂഷ് ഗോയൽ, ജാപ്പനീസ് സാമ്പത്തിക, വ്യാപാര, വ്യവസായ മന്ത്രി ശ്രീ കാജിയമാ ഹിരോഷി എന്നിവരാണ് 2021 ഏപ്രിൽ 27 ന് ചേർന്ന വീഡിയോ കോൺഫറൻസിൽ പങ്കെടുത്തത്.
കഴിഞ്ഞ സെപ്റ്റംബർ മുതൽ ഇന്ത്യ, ഓസ്ട്രേലിയ, ജപ്പാൻ എന്നീ രാജ്യങ്ങൾക്കിടയിൽ നടക്കുന്ന ഉന്നതതല കൂടികാഴ്ചകളുടെ വെളിച്ചത്തിൽ, സാധനസാമഗ്രികളുടെ തടസ്സമില്ലാത്ത വിതരണം ഉറപ്പാക്കുന്നത് ലക്ഷ്യമിട്ട് ആവശ്യമായ പദ്ധതികൾ, പരിഹാര നടപടികൾ എന്നിവ സ്വീകരിക്കേണ്ടതിന്റെ ആവശ്യകത മന്ത്രിമാർ ചർച്ച ചെയ്തു
പ്രതികൂല സാഹചര്യങ്ങൾ ഉയർത്തുന്ന വെല്ലുവിളികളെ അതിവേഗം മറികടക്കാൻ സാധിക്കുന്ന ഒരു വിതരണശൃംഖലയ്ക്ക് രൂപം നൽകാൻ തങ്ങൾ പ്രതിജ്ഞാബദ്ധരാണ് എന്ന് മന്ത്രിമാർ യോഗത്തിൽ വ്യക്തമാക്കി. ഇതുമായി ബന്ധപ്പെട്ട് സ്വീകരിക്കാൻ സാധ്യതയുള്ള നയപരിപാടികൾ താഴെപ്പറയുന്നവയാണ്:
 ഡിജിറ്റൽ സാങ്കേതികവിദ്യയുടെ ഏറ്റവും മികച്ചതും, വർദ്ധിച്ചതും ആയ ഉപയോഗത്തിന് പിന്തുണ
 വൈവിധ്യമേറിയ മേഖലകളിൽ വ്യാപാര-നിക്ഷേപങ്ങൾ സാധ്യമാക്കാനുള്ള ശ്രമങ്ങൾക്ക് സഹായം
ഇതുമായി ബന്ധപ്പെട്ട സപ്ലൈ ചെയിൻ റെസിലിയൻസ് ഇനിഷേറ്റിവ്  നു മന്ത്രിമാർ സംയുക്തമായി തുടക്കം കുറിച്ചു. SCRI യുടെ പ്രാരംഭ പദ്ധതികളായി താഴെപ്പറയുന്നവ നടപ്പാക്കാനും, ക്രമേണ പദ്ദതിയുടെ കീഴിൽ കൂടുതൽ മേഖലകൾ കൊണ്ടുവരുന്നതിനും മന്ത്രിമാർ ബന്ധപ്പെട്ട ഉദ്യോഗസ്ഥർക്ക് നിർദ്ദേശം നൽകിയിട്ടുണ്ട്:
 വെല്ലുവിളികളെ അതിവേഗം മറികടക്കാൻ സാധിക്കുന്ന വിതരണശൃംഖല പ്രവർത്തനത്തിലെ മികച്ച മാതൃകകൾ പങ്കുവെക്കുക
 വിതരണ ശൃംഖലകളുടെ വൈവിധ്യവൽക്കരണം പ്രോത്സാഹിപ്പിക്കുന്നത് ലക്ഷ്യമിട്ട് നിക്ഷേപ -പ്രോത്സാഹന/വ്യാപാരി-ഉപഭോക്തൃ പരിപാടികൾ തുടങ്ങിയവ സംഘടിപ്പിക്കുക
മുന്നേറ്റത്തിന്റെ പ്രവർത്തനം വിലയിരുത്തുന്നത് ലക്ഷ്യമിട്ട് എല്ലാവർഷവും കുറഞ്ഞത് ഒരു തവണയെങ്കിലും ഒരുമിച്ചു കൂടാൻ തീരുമാനിച്ച മന്ത്രിമാർ, മികച്ച പ്രവർത്തനം ഉറപ്പാക്കുന്നതിനായി ആവശ്യമായ സന്ദർഭങ്ങളിൽ കൂടിക്കാഴ്ചകൾ നടത്താനും ഉദ്യോഗസ്ഥർക്ക് നിർദ്ദേശം നൽകി.
മേഖലയിൽ സുസ്ഥിരവും, സന്തുലിതവും, സമഗ്രവും, ശക്തവുമായ വളർച്ച കൈവരിക്കാൻ SCRI ലക്ഷ്യമിടുന്നു. പരസ്പരമുള്ള ധാരണകൾക്ക് അനുസൃതമായി SCRI യുടെ ഭാവി വിപുലീകരണത്തിനു പരിഗണന നൽകുമെന്നും മന്ത്രിമാർ ഉറപ്പ് നൽകി.
(Visitor Counter : 195
പ്രധാനമന്ത്രിയുടെ ഓഫീസ്
ഗന്ധദ ഗുഡിയുടെ ട്രെയിലറിന് പ്രധാനമന്ത്രി ആശംസകൾ അറിയിച്ചു
അന്തരിച്ച കന്നഡ നടൻ പുനീത് രാജ്കുമാറിന് ഏറെ പ്രിയമുള്ള പദ്ധതിയായ ഗന്ധദ ഗുഡിയുടെ ട്രെയിലർ പ്രകാശനം ചെയ്തതിന് പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു. അന്തരിച്ച പുനീത് രാജ്കുമാർ ലോകമെമ്പാടുമുള്ള ദശലക്ഷക്കണക്കിന് ആളുകളുടെ ഹൃദയത്തിൽ ജീവിക്കുന്നതായി പ്രധാനമന്ത്രി അഭിപ്രായപ്പെട്ടു. കർണാടകത്തിന്റെ പ്രകൃതി സൗന്ദര്യത്തിനും പരിസ്ഥിതി സംരക്ഷണത്തിനുമുള്ള ആദരവാണ് ഈ ചിത്രമെന്ന് അദ്ദേഹം പറഞ്ഞു.
അന്തരിച്ച കന്നഡ നടൻ പുനീത് രാജ്കുമാറിന്റെ പത്നി അശ്വിനി പുനീത് രാജ്കുമാറിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
"ലോകമെമ്പാടുമുള്ള ദശലക്ഷക്കണക്കിന് ആളുകളുടെ ഹൃദയത്തിലാണ് അപ്പു ജീവിക്കുന്നത്. അദ്ദേഹം പ്രതിഭയുള്ള വ്യക്തിത്വവും ഊർജ്ജസ്വലനുമായിരുന്നു, സമാനതകളില്ലാത്ത കഴിവുകളാൽ അനുഗ്രഹീതനായിരുന്നു. പ്രകൃതി മാതാവിനും കർണാടകയുടെ പ്രകൃതി സൗന്ദര്യത്തിനും പരിസ്ഥിതി സംരക്ഷണത്തിനും ഉള്ള ആദരവാണ് ഗന്ധദ ഗുഡി. ഈ ഉദ്യമത്തിന് എന്റെ ആശംസകൾ."
--ND--
Appu lives in the hearts of millions around the world. He was brilliance personified, full of energy and blessed with unparalleled talent. #GandhadaGudi is a tribute to Mother Nature, Karnataka's natural beauty and environmental conservation. My best wishes for this endeavour. https://t.co/VTimdGmDAM
— Narendra Modi  October 9, 2022
(ಅಪ್ಪು ಜಗತ್ತಿನಾದ್ಯಂತ ಲಕ್ಷಾಂತರ ಹೃದಯಗಳಲ್ಲಿ ನೆಲೆಸಿದ್ದಾರೆ. ಅವರು ತೇಜಸ್ಸಿನ ಪ್ರತೀಕ, ಚೈತನ್ಯದ ಚಿಲುಮೆ ಮತ್ತು ಸರಿಸಾಟಿಯಿಲ್ಲದ ಪ್ರತಿಭಾವಂತರಾಗಿದ್ದರು. #GandhadaGudi ಪ್ರಕೃತಿ ಮಾತೆಗೆ, ಕರ್ನಾಟಕದ ನೈಸರ್ಗಿಕ ಸೌಂದರ್ಯ ಹಾಗು ಪರಿಸರ ಸಂರಕ್ಷಣೆಗೆ ಸಲ್ಲಿಸಲಾದ ಗೌರವ. ಈ ಪ್ರಯತ್ನಕ್ಕೆ ನನ್ನ ಶುಭ ಹಾರೈಕೆಗಳು. https://t.co/VTimdGmDAM
— Narendra Modi  October 9, 2022
PIB Headquarters
ആര്എന്ഐ രജിസ്ട്രേഷന്: മതിയായ രേഖകളില്ലെങ്കില് അപേക്ഷ നിരസിക്കും
രജിസ്ട്രാര് ഓഫ് ന്യൂസ്പേപ്പേര്സ് ഫോര് ഇന്ത്യ യില് പുതിയതായി രജിസ്റ്റര് ചെയ്യുന്നതിനോ, രജിസ്ട്രേഷന് പുതുക്കുന്നതിനോ നല്കുന്ന അപേക്ഷകള്ക്കൊപ്പം മതിയായ രേഖകള് സമര്പ്പിക്കാത്തപക്ഷം അവ സ്വീകരിക്കുന്നതല്ലെന്ന് ഡെപ്യൂട്ടി പ്രസ് രജിസ്റ്റാര് ശ്രീ ആര് കെ ഭരദ്വാജ് അറിയിച്ചു. ന്യൂഡല്ഹിയിലെ ആര്എന്ഐ ആസ്ഥാനത്ത് നേരിട്ട് ലഭിക്കുന്ന ഇത്തരത്തിലുള്ള അപേക്ഷകള് 2017 ഡിസംബര് 11 തൊട്ടും, തപാലില് ലഭിക്കുന്ന അപേക്ഷകള് ഡിസംബര് 15 തൊട്ടും നിരസിക്കുകയോ, തിരിച്ചയയ്ക്കുകയോ ചെയ്യുന്നതായിരിക്കും. പ്രസാധകര് തപാലില് അപേക്ഷകള് അയയ്ക്കുമ്പോള് സ്വന്തം മേല്വിലാസം എഴുതിച്ചേര്ത്ത, സ്റ്റാമ്പോടു കൂടിയ എന്വലപ്പും ഒപ്പം വയ്ക്കേണ്ടതാണ്.
(Visitor Counter : 11
പ്രധാനമന്ത്രിയുടെ ഓഫീസ്
നാഗാലാൻഡിൽ നിന്നുള്ള ആദ്യ വനിതാ രാജ്യസഭാംഗം ശ്രീമതി എസ് ഫാങ്നോൺ കൊന്യാക് സഭാധ്യക്ഷയായതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
നാഗാലാൻഡിൽനിന്നുള്ള ആദ്യ വനിത രാജ്യസഭാംഗം ശ്രീമതി എസ് ഫാങ്നോൺ കൊന്യാക് സഭാധ്യക്ഷയായതിൽ പ്രധാനമന്ത്രി ശ്രീ നരേന്ദ്ര മോദി സന്തുഷ്ടി പ്രകടിപ്പിച്ചു. കഴിഞ്ഞയാഴ്ചയാണു രാജ്യസഭ അധ്യക്ഷൻ ജഗ്ദീപ് ധൻഖർ ഉപാധ്യക്ഷരുടെ പാനലിലേക്കു ശ്രീമതി ഫാങ്നോൺ കൊന്യാക്കിനെ നാമനിർദേശംചെയ്തത്.
രാജ്യസഭാംഗം ശ്രീമതി എസ് ഫാങ്നോൺ കൊന്യാക്കിന്റെ ട്വീറ്റിനു മറുപടിയായി “വളരെ അഭിമാനകരമായ നിമിഷം” എന്നു പ്രധാനമന്ത്രി ട്വീറ്റ് ചെയ്തു.
A very proud moment. https://t.co/YB3jBDez2s
— Narendra Modi  July 25, 2023
പ്രധാനമന്ത്രിയുടെ ഓഫീസ്
പ്രധാനമന്ത്രി കർണാടകയിലെ ജനങ്ങൾക്ക് മകരസംക്രാന്തി ആശംസകൾ നേർന്നു
മകരസംക്രാന്തിയുടെ ശുഭവേളയിൽ പ്രധാനമന്ത്രി ശ്രീ നരേന്ദ്ര മോദി കർണാടകയിലെ ജനങ്ങൾക്ക് ആശംസകൾ നേർന്നു.
കർണാടക മുഖ്യമന്ത്രി ശ്രീ ബസവരാജ് എസ് ബൊമ്മൈയുടെ മകരസംക്രാന്തി ആശംസയ്ക്ക് മറുപടിയായി പ്രധാനമന്ത്രി പറഞ്ഞു :
"ദേശീയ പുരോഗതിക്ക് അഭൂതപൂർവമായ സംഭാവനകൾ നൽകുന്ന സംസ്ഥാനമായ കർണാടകത്തിലെ എന്റെ സഹോദരി സഹോദരന്മാർക്ക് മകരസംക്രാന്തി ആശംസകൾ.
സംസ്ഥാനത്തെ ജനങ്ങളുടെ ശാക്തീകരണത്തിനായി കേന്ദ്രവും സംസ്ഥാന ഗവൺമെന്റും തുടർന്നും പ്രവർത്തിക്കും.
ദേശീയ പുരോഗതിക്ക് അഭൂതപൂർവമായ സംഭാവനകൾ നൽകുന്ന കർണാടകയിലെ എന്റെ സഹോദരി സഹോദരന്മാർക്ക് മകരസംക്രാന്തി ആശംസകൾ.
സംസ്ഥാനത്തെ ജനങ്ങളുടെ ശാക്തീകരണത്തിനായി കേന്ദ്ര-സംസ്ഥാന സർക്കാരുകൾ തുടർന്നും പ്രവർത്തിക്കും. https://t.co/0OquZrKy6W
— നരേന്ദ്ര മോദി ജനുവരി 15, 2022